Diari Oficial de la Generalitat Valenciana


Sumari del DOGV 7032, del 27-05-2013 (2013/5153)

RESOLUCIÓ de 8 d'abril de 2013, del Servici Territorial d'Energia de Castelló, per la qual s'atorga a Gas Natural Cegas, SA l'autorització administrativa i l'aprovació del projecte d'execució d'instal·lacions de la xarxa de distribució de gas natural amb mòdul de regasificació de gas natural liquat, al nucli urbà de la platja de Torreblanca (Torrenostra), al terme municipal de Torreblanca, a la província de Castelló. Expedient CBREDE/2012/8/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7032

Data del DOGV
:   27-05-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/5153


Data del document
:   08-04-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * empresa pública

RESOLUCIÓ de 8 d'abril de 2013, del Servici Territorial d'Energia de Castelló, per la qual s'atorga a Gas Natural Cegas, SA l'autorització administrativa i l'aprovació del projecte d'execució d'instal·lacions de la xarxa de distribució de gas natural amb mòdul de regasificació de gas natural liquat, al nucli urbà de la platja de Torreblanca (Torrenostra), al terme municipal de Torreblanca, a la província de Castelló. Expedient CBREDE/2012/8/12. [2013/5153]  
Vist que la companyia Gas Natural Cegas, SA va presentar amb data 15 de maig de 2012, davant del Servici Territorial d'Energia de Castelló de la Conselleria d'Economia, Indústria i Comerç, un escrit junt amb el projecte de xarxa bàsica de distribució de gas natural en MOP 0,4 bar i mòdul de regasificació de gas natural liquat amb pressió d'emmagatzematge de GNL de 4 bar, de 20 m³ de capacitat d'emmagatzematge, 380 m³ (n)/h (hivern) i 400 mbar de pressió de subministrament de gas natural a la xarxa de distribució, al nucli urbà de la platja de Torreblanca (Torrenostra), al terme municipal de Torreblanca, a la província de Castelló, firmat per l'enginyer industrial Joaquín Costa Moreno, col·legiat número 4821, on sol·licitava que se li atorgara l'autorització administrativa i aprovació de projecte per a l'execució d'instal·lacions de la xarxa de distribució de gas natural amb mòdul de regasificació de gas natural liquat al nucli urbà de Torrenostra, al terme municipal de Torreblanca, província de Castelló (CBREDE/2012/8/12).  
  
Vist que va ser realitzada la informació pública, a què fa referència el capítol V de la Llei 34/1998, de 7 d'octubre, del Sector d'Hidrocarburs (BOE 8 d'octubre de 1998), i el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització de gas natural, per mitjà de l'anunci corresponent, que es va publicar en els diaris La Razón el dia 24 de juliol de 2012 i El Periódico Mediterráneo el dia 24 de juliol de 2012; en el Butlletí Oficial de la Província de Castelló de 26 de juliol de 2012 i en el Diari Oficial de la Comunitat Valenciana de 13 de juliol de 2012. I no es va presentar cap al·legació durant el període d'informació pública a la sol·licitud presentada.  
  
Vist que en la data en què es dicta esta resolució consten acreditades de manera justificada per part de Gas Natural Cegas, SA les dades referides als punts següents:  
- La zona geogràfica per a la qual se sol·licita una autorització administrativa, delimitada adequadament i definida la instal·lació principal de la xarxa, així com del mòdul de regasificació de gas natural liquat, dins de zones urbanitzades o amb projecte d'urbanització aprovat.  
- Identificació dels límits i distàncies existents de les zones objecte de sol·licitud, limitada l'expansió a sòl classificat com a urbà o urbanitzable amb projecte d'urbanització aprovat.  
Vist que la finalitat que es perseguix amb la construcció de les instal·lacions, d'acord amb les sol·licituds i documentació presentada, és dotar d'una infraestructura gasista els sectors domèstic i comercial de la zona de la platja del municipi de Torreblanca, denominada Torrenostra.  
  
Vistos els informes tècnics emesos pel Servici Territorial d'Energia de Castelló de la Conselleria d'Economia, Indústria, Comerç i Turisme, encarregat de la instrucció dels expedients de sol·licitud.  
  
Atés que per aplicació de l'article 55, punt 1, apartat b de l'esmentada Llei 34/1998, de 7 d'octubre, les instal·lacions de distribució de gas natural requerixen una autorització administrativa prèvia.  
Atés el que disposa el capítol V, Distribució de combustibles gasosos per canalització, del títol IV, Ordenació del subministrament de combustibles gasosos per canalització, de la Llei 34/1998, del Sector d'Hidrocarburs.  
Atés el que disposa l'article 73.7 de la Llei 34/1998, de 7 d'octubre, en la nova redacció que en fa la Llei 12/2007, de 2 juliol, per la qual es modifica la Llei 34/1998, de 7 d'octubre, del Sector d'Hidrocarburs, a fi d'adaptar-la al que disposa la Directiva 2003/55/CE del Parlament Europeu i del Consell, de 26 de juny de 2003, sobre normes comunes per al mercat interior de gas natural.  
Atés el Reial Decret 919/2006, de 28 de juliol, pel qual s'aprova el Reglament tècnic de distribució i utilització de combustibles gasosos, i en particular les seues instruccions tècniques complementàries ICG 01, Instal·lacions de distribució de combustibles gasosos per canalització, i ICG 04, Plantes satèl·lit de gas natural liquat (GNL).  
Vist que s'han complit els tràmits reglamentaris en l'expedient instruït a este efecte.  
Vistos els avantatges amb vista a la garantia, a la connexió a través del mòdul de regasificació projectat, a l'abast i condicions tècniques dels plantejaments realitzats a través de la sol·licitud tramitada, en virtut del que s'ha establit anteriorment, i que este Servici Territorial d'Energia és competent per a dictar esta resolució d'acord amb l'article 73.2 i l'article 3.3.d de la Llei 34/1998 i amb l'article 24 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç.  
Este Servici Territorial d'Energia resol:  
  
Atorgar l'autorització administrativa i l'aprovació del projecte d'execució per a la construcció de la xarxa de distribució de gas natural en MOP 0,4 bar i mòdul de regasificació de gas natural liquat amb pressió d'emmagatzematge de GNL de 4 bar, de 20 m³ de capacitat d'emmagatzematge, 380 m³ (n)/h (hivern) i 400 mbar de pressió de subministrament de gas natural a la xarxa de distribució, al nucli urbà de la platja de Torreblanca (Torrenostra), al terme municipal de Torreblanca, a la província de Castelló, les característiques principals del qual són:  
Subjecte: Gas Natural Cegas, SA.  
Tipus de gas: gas natural.  
Punt de connexió: mòdul de regasificació de gas natural liquat, ubicat a la parcel·la 05, del polígon 40606 del nucli urbà de la platja de Torreblanca (Torrenostra), amb referència cadastral 3510802LL9919R7205NV, segons s'indica en el plànol número 5781-PU-Rev.00 del projecte presentat, amb pressió d'emmagatzematge de GNL de 4 bar, de 20 m³ de capacitat d'emmagatzematge, 380 m³ (n)/h (hivern) i 400 mbar de pressió de subministrament de gas natural a la xarxa de distribució.  
Zona geogràfica: nucli urbà de la platja de Torreblanca (Torrenostra), segons s'indica en el plànol número 3158-KP 5.1 Rev.00 del projecte presentat.  
Característiques de les instal·lacions:   
1. Mòdul de regasificació de gas natural liquat  
- Capacitat d'emmagatzematge de GNL: 20 m³.  
- Capacitat de gasificació màxima horària: 380 m³(n)/h (hivern).  
  
- Pressió normal de servici d'emmagatzematge de GNL: 4 bar.  
- Pressió de subministrament de GN a la xarxa de distribució: 400 mbar.  
- Temperatura de subministrament de GN: entre 0 ºC i 20 ºC.  
2. Xarxa de distribució de gas natural del nucli urbà de la platja de Torreblanca  
- MOP 0,4 bar.  
- 1.069 m de polietilé PE 100 sdr 17,6 i Ø160mm.  
Pressupost de projecte presentat: 264.593,28 euros.  
Esta autorització administrativa s'atorga a l'empara del que disposen els articles 3.3, apartat d i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. El titular de l'autorització constituirà, en el termini d'un mes a partir de la data de la notificació d'esta resolució, una garantia per valor de 5.291,87 euros, import del dos per cent del pressupost de la instal·lació que figura en l'expedient de sol·licitud, de conformitat amb el que assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La fiança esmentada es constituirà a la Tresoreria del Servici Territorial de Castelló de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996, de la Conselleria d'Economia i Hisenda, per la qual es regula el procediment de constitució i devolució de fiances. Una vegada constituïda la fiança, es depositarà al Servici Territorial d'Energia de Castelló la carta de pagament resguard, emesa per la Tresoreria del Servici Territorial de Castelló de la Conselleria d'Hisenda i Administració Pública. La fiança serà tornada al titular d'esta autorització, després que ho haja sol·licitat, una vegada que el Servici Territorial d'Energia de Castelló formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.  
  
Segona. Gas Natural Cegas, SA complirà les obligacions que estrictament assenyala l'article 74, Obligacions dels distribuïdors de gas natural, i el punt 1 de l'article 83, Obligacions i drets dels distribuïdors i comercialitzadors amb relació al subministrament, de la Llei 34/1998, de 7 d'octubre, del Sector d'Hidrocarburs, així com el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a ampliar les instal·lacions de distribució, a l'àmbit geogràfic de la seua autorització, quan calga atendre noves demandes de subministrament de gas, sense perjuí del que resulte d'aplicar el règim establit reglamentàriament per a les connexions.   
  
Tercera. El titular d'esta autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que assenyala l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
  
Quarta. Esta autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica o estatal, d'este o altres organismes i entitats, que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que siguen aplicables i, en especial, les relatives a l'ordenació del territori i del medi ambient; tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article 28 del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
  
Quinta. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article 28 del Reial Decret Llei 5/2005, d'11 de març  
  
Sexta. Durant tota la vida de la instal·lació, s'hauran de respectar les limitacions establides en la norma UNE 60531 citada en la ITC-ICG04 del Reial Decret 919/2006 per a les parcel·les limítrofes a la planta satèl·lit respecte a les zones de seguretat de la instal·lació.  
Sèptima. Les instal·lacions es realitzaran d'acord amb el projecte tècnic d'execució presentat al Servici Territorial d'Energia de Castelló, i la planta de regasificació i la xarxa de distribució de gas natural s'hauran d'executar en el termini de tres mesos i mig, comptador des de la data de presentació de la carta de pagament-resguard davant del Servici Territorial d'Energia de Castelló, i en qualsevol cas la totalitat de les instal·lacions hauran d'estar executades en el termini màxim de sis mesos comptador a partir de la data de la notificació d'esta resolució; l'execució de les instal·lacions autoritzades haurà de complir el Reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol, així com les disposicions i normes tècniques que hi siguen aplicables en general. Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
Octava. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Novena. Esta autorització s'atorga sense perjuí de tercers i deixant estalvis els drets particulars.  
Deu. Serà causa de revocació d'esta autorització administrativa l'incompliment de les condicions indicades, la variació substancial de les característiques descrites en la documentació presentada i que n'ha determinat l'atorgament o una altra causa excepcional que ho justifique.  
Onze. Esta autorització entrarà en vigor l'endemà del dia que es notifique.  
  
Contra esta resolució, que no posa fi a la via administrativa, es pot interposar un recurs d'alçada davant del director general d'Energia, en el termini d'un mes, comptador a partir de l'endemà de la notificació d'esta resolució, de conformitat amb el que disposen els articles 114 i 115 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Castelló de la Plana, 8 d'abril de 2013.- El cap del Servici Territorial d'Energia: Esteban Santamaría Coria.